У Вікіпедыі ёсць артыкулы пра іншых асоб з прозвішчам Брага.
**Алісэ Брага Мараеш** (парт.: Alice Braga Moraes, нар. 15 красавіка 1983, Сан-Паўлу, Бразілія) — бразільская актрыса, фотамадэль.

Біяграфія
---------

Нарадзілася ў каталіцкай сям’і. Маці Алісэ — актрыса Ганна Брага — з дзяцінства вадзіла дачку на здымачныя пляцоўкі, што абудзіла цікавасць дзяўчынкі да акцёрства. Яна пачала ўдзельнічаць у школьных спектаклях, а потым і ў камерцыйных радыёперадачах.

У кіно дэбютавала ў 1998 годзе, але сапраўдны поспех да актрысы прыйшоў у 2002 годзе пасля таго, як яна сыграла Анжаліку ў бразільскім фільме «Горад Бога» і нават была намінаваная на нацыянальную кінапрэмію. Зняўшыся ў каля тузіну фільмаў за пяць гадоў, Алісэ Брага прыцягнула да сябе ўвагу галівудскіх прадзюсараў.

Міжнароднае прызнанне прыйшло да яе пасля фільма «Я — легенда», які выйшаў на экраны ў 2007 годзе, з Уілам Смітам у галоўнай ролі. У 2008 годзе Брага грала ў фільме Дэвіда Мемета «Чырвоны пояс». Яна ўвайшла ў акцёрскі ансамбль з удзелам Шона Пена і Харысана Форда ў карціне «Пераправа» (анг. Crossing Over), якая распавядае пра жыццё імігрантаў у Лос-Анджэлесе і іх спробах атрымаць амерыканскае грамадзянства.

Яна зноў папрацавала разам з рэжысёрам «Горада Бога» Фернанду Мейрэлішам, выканаўшы адну з вядучых роляў у яго фільме «Слепата», знятага паводле рамана лаўрэата Нобелеўскай прэміі Жазэ Сарамага. Пасля гэтай працы актрыса знялася ў галоўных жаночых ролях такіх буйных галівудскіх праектаў як «патрашыцель» і «Драпежнікі», а таксама ў аднайменнай экранізацыі рамана Паўла Каэльё «Адзінаццаць хвілін».

Сярод іншых яе прыкметных кінапрац — драма аб небяспеках любоўнага трохвугольніка «Ніжні горад» (2005), эксцэнтрычная камедыя парт. O Cheiro do Ralo (2007), а таксама роля бесклапотнай студэнткі мастацкай школы ў фільме ісп.. Sólo Dios Sabe (2006) з Дыега Лунай, прэм’ерны паказ якога адбыўся на кінафэсце «Санденс». Яшчэ адзін фільм 2006 года ў духу «незалежнага кіно» — англ. A Journey to the End of the Night з Брэнданам Фрэйзер і Мосам Дэфам, дзеянне якога разгортваецца на фоне бразільскай індустрыі гандлю секс-паслугамі.

Брага свабодна гаворыць на партугальскай, іспанскай і англійскай.

Фільмаграфія
------------

| Год |  | Беларуская назва | Арыгінальная назва | Роля |
| --- | --- | --- | --- | --- |
| 2002 | ф | Горад Бога | *Cidade de Deus* | Анжаліка
 |
| 2005 | ф | Ніжні горад | *Cidade baixa* | Карына
 |
| 2007 | ф | Я — легенда | *I Am Legend* | Ганна
 |
| 2008 | ф | Чырвоны пояс | *Redbelt* | Сандра Тэры
 |
| 2008 | ф | Слепата | *Blindness* | Жанчына ў цёмных ачках
 |
| 2009 | ф | Пераправа | *Crossing Over* | Mireya Sanchez
 |
| 2010 | ф | Патрашыцелі | *Repo Men* | Бэт
 |
| 2010 | ф | Драпежнікі | *Predators* | Ізабелль
 |
| 2011 | ф | Абрад | *The Rite* | Анджэліна
 |
| 2011 | ф | Адзінаццаць мінуць | *Eleven Minutes* |  |
| 2013 | ф | Элізіум | *Elysium* |  |

Зноскі
------

1. ↑  Babesdirectory — 2020. Праверана 3 чэрвеня 2022.<a href='https://wikidata.org/wiki/Track:Q108899911'></a>

Спасылкі
--------

* Алісэ Брага на сайце «*Internet Movie Database*» (англ.)

|  |  |
| --- | --- |
| ⚙️   Фота, відэа і аўдыё | Instagram |
| Тэматычныя сайты | AllMovie · AlloCiné · Česko-Slovenská filmová databáze · Danish Film Database · Discogs · Internet Movie Database · КиноПоиск · Metacritic · MusicBrainz · Rotten Tomatoes |
| Слоўнікі і энцыклапедыі | Notable Names Database |
| Генеалогія і некрапалістыка | Geni.com |
| 

| Нарматыўны кантроль |
| --- |
| BIBSYS: 8040446 · BNE: XX5060533 · BNF: 158193969 · GND: 135769868 · ISNI: 0000 0001 1695 4472 · LCCN: no2004067658 · NKC: xx0109525 · NTA: 303505885 · NUKAT: n2010045632 · SUDOC: 154804533 · VIAF: 103625826 |

 |